Eddie Redmayne

Edward John David Redmayne (sündinud 6. jaanuaril 1982 Londonis) on inglise näitleja ja modell. 

Redmayne on võitnud teatrinäitlejana mitmeid auhindu. John Logani näidendis "Punane" pälvis ta parima kõrvalosatäitja kategoorias Olivieri auhinna ja Broadway Tony auhinna. Ta võitis Richard II kehastamise eest Londoni Donmar Warehouse'i teatris Critics Circle Awardi. 

Laiemale publikule on Redmayne tuntud pigem filmi- ja telesarjanäitlejana. Näiteks oli tal kandev roll filmis "Minu nädal Marilyniga" ja BBC teleseriaalis "Taevasambad". 

2014. aastal pälvis ta Stephen Hawkingi rolli eest filmis "Kõiksuse teooria" ("The Theory of Everything") parima meespeaosatäitja Oscari. Sama rolli eest sai ta veel Briti Filmi- ja Telekunsti Akadeemia auhinna ja parima draamafilmi meespeaosatäitja Kuldgloobuse. 

2016. aastal mängis ta peaosa Newt Scamanderina fantaasiafilmis "Fantastilised elukad ja kust neid leida" ("Fantastic Beasts and Where to Find Them").

Lapsepõlv

Redmayne on pere kolmest pojast keskmine, lisaks on tal temast vanemad poolõde ja -vend. Georgia Dehn: "Eddie Redmayne interview" The Telegraph, 23. november 2009. Ta õppis Eton College'is ja seejärel Cambridge'i Ülikooli Trinity College'is kunstiajalugu (lõpetas 2003. aastal).

Karjäär näitlejana
Teatris
Esimest korda astus Redmayne kutselises teatris üles 2002. aastal, kui tegi kaasa Shakespeare’s Globe teatri lavastuses "Kaheteistkümnes öö". Edward Albee näidendi "Kits" (originaalis "The Goat, or Who is Sylvia?") lavastuses võitis ta 2004. aastal Evening Standardi teatriauhindade jagamisel väljapaistva uustulnuka preemia ning 2005. aastal kriitikute auhinna (Critics Circle Award) parima uustulnuka kategoorias. 2008. aasta sügisel tegi Redmayne kaasa Royal Court teatri laval etendunud Christopher Shinni lavastuses "Now or Never".

2009. aastal näitles Redmayne Londoni Donmar Warehouse'i teatri lavastuses "Red", mis tõi talle parima kõrvalosatäitja Olivieri auhinna. Samas lavastuses tegi ta kaasa ka New Yorgis Broadwayl, John Golden teatris 2010. aasta kevadel ja suvel. Seal pälvis tema osatäitmine parima kõrvalosa Tony auhinna. 

2011. aasta detsembrist kuni 2012. aasta veebruarini kehastas Redmayne kuningas Richard II Michael Grandage'i lavastuses "Kuningas Richard Teine". 

Telesarjades
Redmayne on teinud kaasa mitmes BBC minisarjas. Kandev roll on tal olnud sarjades "D'Urberville'ide Tess" (originaalis "Tess of the D'Urbervilles") ja "Taevasambad" (originaalis "The Pillars of the Earth") ning kaheosalises seriaalis "Linnulaul" (originaalis "Birdsong") mängis ta peaosa.

Filmides
Redmayne on kaasa teinud filmides "The Good Shepherd", "Powder Blue", "Savage Grace", "The Other Boleyn Girl" ja "Glorious 39".

Tähelepanu pälvis ta 2011. aastal linastunud filmis "Minu nädal Marilyniga" (originaalis "My Week with Marilyn"), kus ta kehastas keskset tegelast filmimees Colin Clarki, kellel oli põgus armusuhe Marilyn Monroega. 

2011. aasta novembris teatati, et Redmayne kehastab muusikalfilmis "Hüljatud" (originaalis "Les Misérables") Mariust.

Modellikarjäär
2008. ja 2012. aastal osales Redmayne modellina Burberry kampaanias."The ABCs of Burberry - Starring Eddie Redmayne and Alex Pettyfer" Copilotcrash.blogspot.com, 10. jaanuar 2008."Eddie Redmayne, Cara Delevingne pose for Burberry - videos, pictures" Digital Spy, 4. jaanuar 2012.

Filme

+ Filmid Aasta Pealkiri Roll 2006 "Like Minds" Alex Forbes 2006 "Good Shepherd" Edward Jr 2007 "Savage Grace" Antony Baekeland 2007 "Elizabeth: The Golden Age" Anthony Babington 2008 "The Yellow Handkerchief" Gordy 2008 "The Other Boleyn Girl" William Stafford 2009 "Powder Blue" Qwerty Doolittle 2009 "Glorious 39" Ralph Keyes 2010 "Black Death" Osmund 2011 "Hick" Eddie Kreezer 2011 "My Week with Marilyn" Colin Clark 2012 "Les Misérables" Marius Pontmercy 2014 "Kõiksuse teooria" Stephen Hawking2016"Fantastic beasts and where to find them"Newt Scamander

+ Telesarjad Aasta Episoodi pealkiri Roll Sarja pealkiri 1998 "Animal Ark" John Hardy Sari: "Bunnies in the Bathroom" 2003 "Doctors" Rob Huntley Sari: "Crescendo" 2005 "Elizabeth I"  Henry Wriothesley Sari: "Southampton" 2008 "Tess of the D'Urbervilles"  Angel Clare Neli osa sarjas "Tess of the D'Urbervilles" 2010 "The Pillars of the Earth" Jack Jackson Kaheksa osa sarjas "The Pillars of the Earth" 2012 "Birdsong"  Stephen Wraysford Kaks osa sarjas "Birdsong"

Viited

 Välislingid 



Kategooria:Suurbritannia näitlejad
Kategooria:Sündinud 1982